অল এলিট রেসলিং
অল এলিট রেসলিং, এলএলসি (এইডাব্লিউ) একটি আমেরিকান পেশাদারি কুস্তি সংস্থা, যা ২০১৯ সালে প্রতিষ্ঠিত হয়। সংস্থাটি শহিদ খান এবং তার ছেলে টনি খান প্রতিষ্ঠা করেন। পেশাদার কুস্তিগির কোডি রোডস, ম্যাট এবং নিক জ্যাকসন প্রতিষ্ঠানটির সাথে সর্বপ্রথম চুক্তি করেন, যাদেরকে একসঙ্গে দ্যা এলিট বলা হয়। তারা তিনজন কেনি ওমেগার সাথে সংস্থাটির ভাইস প্রেসিডেন্ট এবং রিং পার্ফরমার উভয় কাজ করে থাকেন। কেনি ওমেগা পেশাদার কুস্তিগির এবং দ্যা এলিট এর সহপ্রতিষ্ঠাতা। অক্টোবর ২, ২০১৯ হতে, এইডাব্লিউ মার্কিন যুক্তরাষ্ট্রে 'এইডাব্লিউ ডাইনামাইট' নামে দুই ঘণ্টার টিভি শো প্রযোজনা করছে, যা টিএনটি টিভি চ্যানেলে সরাসরি প্রচারিত হয়। সিভিএস স্পোর্টস এইডাব্লিউ সম্পর্কে বলেছে, প্রথম কোনো কোম্পানি যা প্রথমেই বড় অংকের অর্থায়ন নিয়ে প্রতিষ্ঠিত হয়েছে এবং দুই দশকের মধ্যে প্রথমবার ডাব্লিউডাব্লিউই এর সাথে কোনো কোম্পানি প্রতিযোগিতা শুরু করেছে।